Diari Oficial de la Generalitat Valenciana


Sumari del DOGV 7978, del 13-02-2017 (2017/580)

Notificació de la sentència dictada en el procediment de guarda i custòdia número 191/2016.
-------------------------------------------------------------------------------------------

### Dades del document

Número de DOGV
:   7978

Data del DOGV
:   13-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/580


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 191/2016. [2017/580]  
Judici: Família, guarda, custòdia o aliments de fill menor no matrimonial no consensuat número 000191/2016  
Part demandant: Alicia Serrano García.  
Part demandada: Francisco Javier Carretón Martínez.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la sentència, de data 13 de gener de 2017, que té la dispositiva que, literalment, és com segueix:  
  
«Dispositiva  
Estime la demanda interposada per la procuradora dels tribunals Josefa Payá Vidal, que actua en nom i representació d'Alicia Serrano García, contra Francisco Javier Carretón Martínez, declarat en situació legal de rebel·lia processal, i dispose les mesures definitives següents sobre la filla menor en comú, C. C. S.:  
1. Pàtria potestat, guarda i custòdia: establisc un règim de convivència individual que consisteix en l'atribució de la cohabitació de la filla menor d'edat, C. C. S., a la mare, Alicia Serrano García, de manera individual, sense perjudici del dret de l'altre progenitor a gaudir d'un règim de relacions amb la seu filla menor, si bé la pàtria potestat sobre aquests la tenen i l'exerceixen ambdós progenitors, de tal manera que totes aquelles circumstàncies que fan referència als fills la resolució de les quals supose un exercici de la pàtria potestat s'hauran de fer saber a l'altre progenitor que les ignore, amb la finalitat que la decisió pertinent siga presa en comú i, si hi ha discrepància, que es resolga de conformitat amb les normes legals establides. Aquests han d'actuar sempre en benefici dels menors.  
2. Règim de visites, comunicació i estades: establisc una ampla comunicació d'acord amb el règim de relacions següent:  
a) Durant la setmana. Els dimecres, des de l'eixida del col·legi i fins a les 20.00 hores, l'haurà de replegar i restituir-la al domicili matern. Si aquest dia és festiu, el lliurament i la replega serà també al domicili matern.  
No obstant això, les visites intrasetmanals se suspendran durant els períodes de vacances.  
b) Caps de setmana. El pare gaudirà de la companyia de la seua filla els caps de setmana alterns, i podrà replegar la xiqueta el divendres a les 17.00 hores i fins a les 20.00 hores del diumenge, i haurà de replegar la menor a l'eixida del col·legi i restituir-la al domicili matern.  
Si el divendres o el dilluns són festius o hi ha un pont escolar, el dia festiu o el pont el gaudirà el progenitor a qui li corresponga el cap de setmana més proper.  
Les visites de cap de setmana se suspendran durant els períodes de vacances, i el gaudi del cap de setmana immediatament posterior a la finalització del període de vacances correspondrà al progenitor a qui no li haguera correspost el gaudi del cap de setmana immediatament anterior a l'inici del període de vacances.  
c) Meitat de les vacances escolars de Nadal i Setmana Santa: El període de vacances es distribueix en dos períodes d'idèntica durada, el qual començarà a les 20.00 hores del darrer dia lectiu i finalitzarà a les 20.00 hores del dia anterior al primer dia lectiu. Si hi ha desacord per a determinar la meitat que gaudeix cada progenitor, el pare gaudirà de la primera els anys parells i de la segona els anys senars, i la mare gaudirà de la segona els anys parells i de la primera els anys senars.  
  
d). Vacances escolars d'estiu. Cada progenitor gaudirà de la meitat de les vacances escolars d'estiu que comprendran des de les 20.00 hores del darrer dia lectiu fins a les 20.00 hores del dia anterior al primer dia lectiu, segons el calendari escolar de la localitat on es trobe escolaritzada la menor. Es dividiran en sis períodes, i cada progenitor gaudirà de tres períodes alterns. El primer període començarà a les 20.00 hores del darrer dia lectiu i finalitzarà a les 20.00 hores del dia 30 de juny; el segon finalitzarà a les 20.00 hores del 15 de juliol; el tercer a les 20.00 hores del 31 de juliol; el quart a les 20.00 hores del dia 15 d'agost; el cinqué a les 20.00 hores del 31 d'agost; i el sisé a les 20.00 hores del dia anterior al primer dia lectiu.  
Si hi ha un desacord, serà el pare qui gaudirà de la primera meitat dels anys parells i la mare dels anys senars.  
3. El pare haurà d'aportar com a pensió en concepte d'aliments per a contribuir al manteniment de la filla menor, la quantitat de cent cinquanta euros (150 ?) mensuals, que el pare haurà d'abonar, dins dels cinc primers dies de cada mes, en el compte que designe la mare, import que es revisarà anualment d'acord amb l'increment que experimente l'índex de preus de consum que publique l'Institut Nacional d'Estadística o organisme que el substituïsca. Aquesta revisió s'efectuarà a partir del dia 1 de gener de cada any.  
4. Així mateix, les despeses extraordinàries que s'hi produïsquen, com ara despeses d'inici del curs escolar (llibres, material escolar, uniformes...) despeses mèdiques, hospitalàries, excursions, classes de suport... etcètera, les hauran de sufragar al 50 % ambdós progenitors, amb la notificació prèvia de la seu necessitat i l'import.  
5. Pel que fa a l'ús de l'habitatge que va ser domicili familiar, li l'atribuïsc al pare, el qual és un habitatge de lloguer.  
La mare ha fixat, juntament amb la seu filla menor, el seu domicili a Elx, carrer de l'Eucaliptus, número 35, 1a, porta 4.  
Tot això sense fer expressa imposició a cap de les parts pel que fa a les costes causades en aquesta instància.  
Notifiqueu aquesta resolució a les parts, amb indicació que, en contra, s'hi pot interposar un recurs d'apel·lació que caldrà preparar per escrit presentat davant d'aquest jutjat dins del termini dels 20 dies següents a la notificació, on s'esmenten els pronunciaments que s'impugnen, tot això per a davant de l'Audiència Provincial d'Alacant (Secció Novena, amb seu a Elx).  
Porteu-ne l'original al llibre que corresponga i expediu-ne un testimoniatge per a incorporar-lo a les actuacions.  
Així ho disposa, mana i firma José María de la Calzada Peñalosa, magistrat jutge substitut amb destinació al Jutjat de Primera Instància número 6 d'Elx i partit. En done fe.  
Publicació. La resolució anterior ha sigut firmada, llegida i publicada pel jutge que la subscriu, mentre celebrava audiència pública el dia de la seua data. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte en el Diari Oficial de la Generalitat Valenciana, per a portar a efecte la diligència de notificació de sentència a Francisco Javier Carretón Martínez.  
  
Elx, 18 de gener de 2017.- El lletrat de l'Administració de justícia: Jorge Cuéllar Otón.